钦定古今图书集成/理学汇编/经籍典/第037卷 > 《告弟僧谦书》〈案王微传微弟僧谦遇疾卒微以书告灵〉前人
## 钦定古今图书集成/理学汇编/经籍典/第037卷 > 《告弟僧谦书》〈案王微传微弟僧谦遇疾卒微以书告灵〉前人

弟年十五，始居宿于外，不为察慧之誉，独沉浮好书，
聆琴闻操，辄有过目之能。讨测文典，斟酌传记，寒暑
未交，便卓然可述。“寻念平生，裁十年中耳。然非公事，
无不相对。一字之书，必共咏读，一句之文，无不研赏。”
浊酒忘愁，图籍相慰。穷而不忧，实赖此耳。